قازاقیستان پرزیدنتی نورسلطان نظربایئو، گئچن ایل اکتبر آیین‌دا آچیقلانان کیریل الیفباسین‌دان لاتین الیفباسینا گئچیش قرارینین آردین‌دان کسمه ایشاره‌سینین ایستیفاده ائدیلدیگی قازاخ الیفباسینین یئنی سورومونون/ورژنینین گونجل‌لنمه‌سینی اؤن گؤرن قرارنامه‌نی امضالادی.
جمهورباشقانلیغی اینترنت سایتین‌دا یاییملانان قرارنامه‌ده، ۳۲ حرف‌دن اولوشان کسمه ایشاره‌لرینین چیخاریلدیغی الیفبانین یئنی سورومو سونولدو.
گئچن ایل اکتبر آیین‌دا اونایلانان و کسمه ایشاره‌لرینین ایستیفاده ائدیلدیگی لاتین الیفباسی، توپلومدا دارتیشمالارا سبب اولموش، اوزمانلار، الیفبانین دییشه‌بیله‌‌جگینی بیلدیرمیشدی.
پرزیدنت نظربایئو، گئچن ایل آوریل آیین‌دا اؤلکه‌سینین ۲۰۲۵.جی ایله قدر تامامیله لاتین الیفباسینا گئچمه‌سی لازیم اولدوغونو بیلدیرمیش، اکتبر آیین‌دا دا لاتین حرفلرینین ایستیفاده ائدیلدیگی یئنی قازاق الیفباسینی قبول ائتمیشدی.
قازاقیستان، ۱۹۲۹دان ۱۹۴۰ ایلینه قدر لاتین الیفباسینی ایستیفاده ائتمیش، داها سونرا روسجانین یازیلیمیندا/پروگرامیندا ایستیفاده ائدیلن کیریل الیفباسینا گئچمیشدی.
یئنی‌دن لاتین الیفباسینا گئچمه قراری آلان قازاقیستان‌دا بو ایلدن اعتباراً درس کیتابلارینین یئنی الیفبایلا باسیلماسی و دییشیکلکلره دایر بوتون رسمی پروسه‌نین ۲۰۲۵.جی ایله قدر باشا چاتدیریلماسی پلانلاشدیریلیر.
